Ríkisstjórnin hefur samþykkt frumvarp Ásmundar Einars Daðasonar , félags - og barnamálaráðherra , um breytingu á lögum um fæðingar - og foreldraorlof og var það lagt fram á Alþingi . Í frumvarpinu er gert ráð fyrir að samanlagður réttur foreldra til fæðingarorlofs lengist úr níu mánuðum samkvæmt gildandi lögum í tólf mánuði og að lengingin komi til framkvæmda í tveimur áföngum . Annars vegar vegna barna sem fæðast , eru ættleidd eða tekin í varanlegt fóstur á árinu 2020 og hins vegar vegna barna sem fæðast , eru ættleidd eða tekin í varanlegt fóstur 1. janúar 2021 eða síðar . Hámarksgreiðslur voru hækkaðar um síðustu áramót og þykir mér virkilega ánægjulegt að sjá að lengingin sé að verða að veruleika , enda hef ég lagt ríka áherslu á hvort tveggja . Næst er að fylgja heildarendurskoðun laganna eftir , “ segir Ásmundur Einar .